Orientering om om arbejdet med vandråd 
Sagsfremstilling 
14.    Orientering om om arbejdet med vandråd  
                                                                                                                        Åbent 
Sagsnr.: 326-2014-3538        J.nr.: 06.11.00            Eric Skov.: 326-2014-85141 
  
[adresse] 
Arbejdet med anden generations vandplaner er i gang og Kalundborg Kommune er sekretariatskommune for 
vandrådet i [adresse]. Oplandet omfatter foruden størstedelen af Kalundborg Kommune dele af 
Holbæk, [adresse], Ringsted, Slagelse og [adresse]. Mindre dele af Kalundborg kommune hører til to andre 
hovedvandoplande, hvor sekretariatsarbejdet varetages af hhv. Roskilde Kommune og Næstved Kommune. 
  
Kommunens opgave med anden generations vandplaner er i første omgang at udarbejde et indsatsprogram med 
forslag til vandløb, hvor der kan ske indsatser, samt hvilke type indsatser der kan anvendes. Vandrådene kan vejlede 
kommunerne i arbejdet med indsatser for vandløbsområdet i de enkelte hovedvandoplande. Arbejdet skal 
fremsendes til Naturstyrelsen senest 1. oktober 2014. Uanset hvordan arbejdet i vandrådene forløber, skal 
Kommunerne indsende forslag til indsatser. Uenigheder og standpunkter fra mindretal i vandrådet skal rapporteres. 
Staten er ikke bundet af kommunernes og vandrådets forslag.  
  
Et vandråd kan bestå af højest 20 deltagere fra relevante erhvervs-, interesse- og grønne organisationer. I 
Kalundborg er der modtaget 21 anmodninger om deltagelse i vandrådet. Vandrådets sammensætning ses af bilag 
1. 
  
Teknik og Miljø har valgt at afholde udgifter til sekretariatsarbejdet indenfor egen ramme. Det betyder at Kalundborg 
Kommune ikke modtager penge fra de andre kommuner i vandoplandet men heller ikke bidrager økonomiske til 
andre sekretariatskommuners arbejde. Teknik og Miljø har vurderet, at der i modsat fald vil blive brugt meget tid på 
at fordele meget små midler.  
  
Arbejdet med udarbejdelse af forslag til indsatsplanen foretages på teknikerniveau i samarbejde med vandrådet 
uden politisk følgegruppe. Andre kommuner har valgt at benytte allerede eksisterende styregrupper med politisk 
deltagelse (VOS samarbejdet (VandOplandsStyregrupper). Der har i Kalundborg Kommune ikke været oprettet 
VOS-styregrupper, da det ikke har været aktuelt. Vandrådet har mulighed for at invitere politikere til møderne, hvis 
det ønskes, og Teknik og Miljø har umiddelbart vurderet, at det vil dække behovet. Hvis der senere viser sig et behov
for en politisk følgegruppe, vil det kunne etableres.  
  
BEHANDLING 
Teknik- og Miljøudvalget.  
  
INDSTILLING 
Teknik- og miljøchefen indstiller, at orienteringen tages til efterretning. 
  
ØKONOMISKE KONSEKVENSER 
Til at udføre opgaven med vandråd er der et forventet samlet bloktilskud på 11 mio. kr. til alle landets kommuner. 
Kalundborg Kommunes andel af dette bloktilskud forventes at være ca. 98.000 kr. Teknik og Miljø forventer, at 
finansieringen til sekretariatskommunerne og den øvrige opgave med vandråd kan finansieres af tildelte midler fra 
dette bloktilskud. 
  
  
Bilag 
  
  
  
  
  
Teknik- og Miljøudvalgets møde den 7. april 2014: 
Udvalget vedtog at tage orienteringen til efterretning. 
Medlemmer Vandråd 
326-2014-87803 
